open-index/open-wikipedia-markdown huggingface dataset:
Heinävaara (Joensuu)

**Heinävaara** on entisen Kiihtelysvaaran kunnan alueella nykyisessä Joensuun kaupungissa sijaitseva kylä ja taajama. Vuoden 2019 lopussa taajamassa oli 462 asukasta.

Heinävaaran kylä on korkean ja pitkän vaaran laella, ja sieltä on komeat näkymät länteen Joensuun suuntaan. Kylän keskustassa risteävät kantatie 74 eli Joensuu–Ilomantsi-tie, Kiihtelysvaaraan johtava seututie 494 ja Heinävaarantie eli vanha maantie. Kontiolahteen suuntaan kylästä lähtee maantie 5100 eli Jakokoskentie. Joensuun keskustaan on matkaa noin 25 kilometriä ja Kiihtelysvaaraan 10 kilometriä.

Kylässä on alakoulu, kauppa ja huoltoasema kahvioineen. Suurin työnantaja on Exel Compositesin komposiittisia profiileja valmistava Kivaran tehdas. Kylässä on myös puu- ja muovialan pienteollisuutta. 

Heinävaara on ollut asuttuna 1600-luvulta lähtien. Vaarakylän talot ja asutus sijaitsevat nauhamaisesti
vanhan Tohmajärven maantien eli nykyisen Heinävaarantien varressa. Perinteistä rakennuskantaa on säilynyt Koljolan ja Piippolan pihapiireissä. Kylän vanhimmat rakennukset ovat peräisin 1700-luvulta. Museovirasto onkin määritellyt suomalaista vaarakylää erinomaisesti edustavan Heinävaaran vaara-asutuksen yhdeksi Suomen valtakunnallisesti merkittävistä rakennetuista kulttuuriympäristöistä. Pohjois-Karjalan vaarakylät, joihin Heinävaara kuuluu, ovat lisäksi myös yksi Ympäristöministeriön määrittelemistä Suomen kansallismaisemista.

Alavin kylä luetaan myös Heinävaaraan.

## Koulu
Heinävaaran koulu on valmistunut vuonna 1999. Se on täysin puurakenteinen, ja siellä toteutetaan avointa oppimisympäristöä. Luokkia on seitsemän ja opettajia 11.

Koulun suunnitteli yhdysvaltalainen Cuningham Group, josta päävastuussa olivat arkkitehdit Judith P. Hoskens ja Bruce Jilk.

## Tsasouna
Koljolan koivikossa on pieni tsasouna, joka vihittiin 16. elokuuta 2001. Paikan läheisyydessä on sijainnut aikaisemminkin tsasouna. Tsasounan on rakentanut käsityönä heinävaaralainen Petri Piipponen. 

## Rautatie
Heinävaaran rautatieasema on rautatieliikennepaikka rataosalla . Liikennepaikka on nykyisin miehittämätön ja palvelee tavaraliikenteen kuljetuksia. Henkilöliikennettä ei ole.

## Lähteet
* *Entiset mänimet. Heinävaaran kyläkirja*.  Heinävaaran kyläkirjatoimikunta. Joensuu 2002. 295 s. 

### Viitteet
Paweł Jaroszewicz

**Paweł Jaroszewicz** (s. 20. syyskuuta 1985) on puolalainen rumpali.

Jaroszewicz soittaa useammassa yhtyeessä, joista tunnetuin lienee Vader, johon hän liittyi vuonna 2008.

## Diskografia
* Interior – 
* Soul Snatcher – 
* Hell-Born – 
* Rootwater – 
* Vader – 
* Sinful – 
* Crionics – 
* Vader – 
* Antigama - 

## Aiheesta muualla
*
Südwestrundfunk

**Südwestrundfunk** (**SWR**) on saksalainen alueellinen yleisradioyhtiö. Sen toimialueeseen kuuluvat etenkin Baden-Württembergin ja Rheinland-Pfalzin osavaltiot. SWR on ARD:n tytäryhtiö, ja se lähettää ohjelmaa kahdella televisio- ja usealla radiokanavalla. SWR:n päätoimistot sijaitsevat Stuttgartissa, Baden-Badenissa ja Mainzissa. Sen lähetysalueella elää noin 14,7 miljoonaa ihmistä, ja sen palkkalistoilla on noin 3&nbsp;700 työntekijää.

## Aiheesta muualla

*Yrityksen kotisivut
Idänvirpiangervo

**Idänvirpiangervo** eli **virpiangervo** (*Spiraea chamaedryfolia*) on pensasangervojen sukuun kuuluva laji, jota käytetään koristekasvina.

## Kuvaus

Idänvirpiangervo on 0,5–2 metriä korkea tiheäversoinen ja kaarevahaarainen pensas, joka kasvattaa maarönsyjä. Varret ovat kaljuja. Nuoret haararangat ovat usein polvekkeisesti mutkaisia. Lehtilapa on muodoltaan puikea. Lehden laita on tyvipuolelta ehyt ja kärkipuolelta isohampainen tai lähes liuskainen. Lehdet ovat päältä kaljuja ja alta vähän karvaisia. Syysväritys on keltainen.

Kukinnot ovat sarjamaisia tai huiskiloita, jotka sijaitsevat edellisvuoden versoissa. Teriö on valkoinen ja heteet terälehtiä pidempiä. Hedelmä on kalju tuppilo.

## Levinneisyys

Idänvirpiangervo kasvaa alkuperäisenä Kaakkois-Euroopassa ja Itä-Siperiassa. Se on monin paikoin viljelyjäänne.

## Käyttö

Idänvirpiangervoa käytetään puisto-, suoja- ja aidannepensaana vapaasti kasvavissa aidanteissa, mutta sitä voi käyttää myös leikattuna pensasaitana. Suomessa idänvirpiangervo on kestävä vyöhykkeillä I–VII.

## Muunnoksia

**Spiraea chamaedryfolia* var. *flexuosa* – amurinvirpiangervo
**Spiraea chamaedryfolia* var. *ulmifolia* – lumiangervo. Lumiangervolla on isompi ja puolipallomainen kukinto sekä isommat yksittäiset kukat kuin idänvirpiangervolla.

## Lähteet

## Aiheesta muualla
*Puutarha.net: Idänvirpiangervo (''Spiraea chamaedryfolia'')
*ITIS: ''Spiraea chamaedryfolia'' 
*United States Department of Agriculture (USDA): ''Spiraea chamaedryfolia'' 
*Flora of China: ''Spiraea chamaedryfolia''
Ihmiskunnan aarteita

**Ihmiskunnan aarteita** () on saksalainen dokumenttisarja, joka käsittelee Unescon maailmanperintökohteita. Südwestrundfunk-televisioyhtiö on tehnyt ohjelmaa yhteistyössä Unescon kanssa.

Maailmanperintökesksu ja Südwestrundfunk sopivat sarjan tuottamisesta vuonna 1995. Sarjaa levittää müncheniläinen Telepool. *Ihmiskunnan aarteita* on saksankielinen dokumenttisarja, ja sen tavoitteena edistää maailmanperintösopimusta ja -kohteita. Idean dokumenttisarjasta sai Südwestrundfunkin kulttuuriohjelmien johtaja Gustav-Adolf Bähr jo vuonna 1987. Ajatuksesta televisioon oli kuitenkin pitkä tie, ja sarjan ensimmäinen osa lähetettiin 1. huhtikuuta 1995. Se käsitteli Maltan pääkaupunkia Vallettaa.

## Lähteet

## Aiheesta muualla
*Sarjan kotisivut  
*
Orijärvi

**Orijärvi** voi viitata seuraaviin asioihin:
__NOTOC__
## Kyliä ja alueita
* Orijärvi, kylä Luhangassa
* Orijärvi, kylä Salossa
* Orijärven kaivos, Kiskon (nyk. Salon) Orijärvellä 1758–1958 toiminut kuparikaivos

## Vesistöjä
* Orijärvi, järvi Salossa
* Orijärvi, järvi Mikkelissä
* Orijärvi, järvi Kouvolassa
* Orijärvi (), järvi Murmanskin provinsissa, Venäjällä
La Coka Nostra

**La Coka Nostra** (lyh. LCN) on yhdysvaltalainen rap-yhtye, joka perustettiin vuonna 2006. Alkuperäiseen kokoonpanoon kuuluivat Everlast, DJ Lethal, Danny Boy, Ill Bill, Slaine ja Big Left mutta Everlast jätti yhtyeen määrittelemättömäksi ajaksi voidakseen osallistua sairaan tyttärensä hoitoon. Big Left puolestaan jätti ryhmän hektisten aikataulujen ja työtahdin vuoksi ja juontaa nykyään omaa radio-ohjelmaansa.

Yhtye on tehnyt musiikkia monien rap-artistien kanssa kuten: Snoop Dogg, B-Real, Sen Dog, Immortal Technique, Q-Unique, Big Left, Sick Jacken, Sean Price, Vinnie Paz ja Bun B.

## Julkaisut
### Albumit
*2016: *To Thine Own Self Be True*
*2012: *Masters Of The Dark Arts*
*2009: *100% Pure Coka* EP
*2009: *A Brand You Can Trust*

### Mixtapet
*2009: The Height of Power
*2009: The Audacity of Coke

### Vierailijana
* 2006 - *Fuck Tony Montana*
* 2006 - "Fuck Tony Montana" (DJ Mek Remix) featuring Big Left
* 2006 - "Get Outta My Way" (DJ Mek Remix) featuring B-Real of Cypress Hill & Sick Jacken of Psycho Realm
* 2006 - "This Is War" featuring Big Left "Ill Bill: Ill Bill Is The Future Vol. 2"
* 2006 - "It's A Beautiful Thing" "Ill Bill: Ill Bill Is The Future Vol. 2"
* 2007 - "Where Hope Goes To Die" "Ill Bill: Black Metal"
* 2007 - "Soldiers Of Fortune" (produced by Sicknature) "Ill Bill: Black Metal"
* 2007 - "Get Outta My Way" featuring Big Left * "Ill Bill: Black Metal"
* 2009 - "Do It" (produced by DJ Solo) "Soul Assassins: Intermission"
Karvavyökääpä

**Karvavyökääpä** (*Trametes hirsuta*) on yksivuotinen pienehkö kääpä. Se on yleinen koko Suomessa kasvaen kuolleella lehtipuulla. Itiöemä on ohut ja hyllymäinen. Kasvuvyöhykkeinen yläpinta on karvainen ja vaihtelee väriltään kermanvalkoisesta harmaaseen ja vihreään. Karvavyökäävän kermanvaalea pillistö muuttuu iän myötä harmaaksi. Lohkopinnasta erottuu ylinnä karvakerros, jonka alapuolella on korkkimainen malto. Sienen tuoksu muistuttaa lievästi kalan tai kloorin hajua. Karvavyökäävän lisäksi Suomessa kasvaa vain kolme muuta karvaista kääpää: koivunhelttakääpä (*Lenzites betulinus*), pörrökääpä (*Cerrena unicolor*) ja harjaskääpä (*Funalia trogii*). Karvavyökääpä aiheuttaa valkolahoa. 

## Lähteet

## Aiheesta muualla
*Kainuun Luontokuvat: Karvavyökääpä (''Trametes hirsuta'') 
*Trametes hirsuta, karvavyökääpä @ Natural Fungi in Finland
*UniProt: Taxonomy - ''Trametes hirsuta''
Raikas tuuli ja kirkas kuu

**Raikas tuuli ja kirkas kuu** () on vuonna 2003 valmistunut elokuvatarina joka sijoittuu Korean historiassa 1600-luvun loppuun joka oli sekasortoista aikaa. Silloin japanilaiset halusivat hyökätä Kiinaan Korean kautta, Korealaiset eivät kuitenkaan suostuneet japanilaisten läpikulkuun. Elokuva kertoo kahdesta keisarilisten vartijoiden eliittisotilaasta Ji-Hwanista ja Gyu-yupista tuona aikana. Huipputaitavat miekkamiehet ovat läheisiä ystäviä, kunnes vallankaappauksen myötä Gyu-yup pakotetaan tappamaan vanha mestarinsa sekä Ji-Hwan.

## Rooleissa

## Lähteet
Thor: Tales of Asgard

**Thor: Tales of Asgard** on vuonna 2011 suoraan DVD:lle julkaistu animaatioelokuva, joka perustuu Jack Kirbyn ja Stan Leen luomaan sarjakuvahahmoon Thoriin. Elokuvan ohjasi Sam Liu ja käsikirjoituksesta vastasi Greg Johnson. Pääosassa ääninäyttelevät muun muassa Matthew Wolf ja Rick Gomez.

## Juoni
Nuori Thor kokee henkisen kolauksen, kun saa tietää, että hänen kerta toisensa jälkeen voitetut turnajaiset Asgardissa ovatkin vain sovittuja otteluita. Hän päättää uhmata isäänsä Odinia ja lähtee veljensä Lokin kanssa etsimään legendaarista Surtur-miekkaa. Matkan aikana Thor löytää miekan mutta aiheuttaa vahingossa sodan Yodinheimiin tappamalla kaksi jättiläistä. Thor huomaa erheensä ja yrittää palata kotiinsa Asgardiin. Yrittäessään saada apua Sifiltä hän joutuu pahempaan pulaan, jättiläisten ollessa Thorin perässä haluten Surtur-miekan takaisin.

## Äänirooleissa

### Suomenkielinen

## Tuotanto
Elokuvan oli tarkoitus julkaista jo syksyllä 2009, mutta julkaiseminen siirrettiin vuoteen 2011, jolloin myös Thorin näytelmäelokuva sai ensi-iltansa.

## Lähteet
Indiana (täsmennyssivu)

**Indiana** tarkoittaa seuraavia asioita:

* Indiana, Yhdysvaltojen osavaltio
* ”Indiana” (vuoden 1917 kappale), jazzstandardi
* ”Indiana”, Dingon kappale vuodelta 2009
* Indiana-luokka, Yhdysvaltain laivaston taistelulaivaluokka
* USS Indiana, Yhdysvaltain laivaston aluksia
* Indiana, yhtye jossa soitti mm. Jartse Tuominen
* Robert Indiana (oik. Robert Clark, 1928–2018), yhdysvaltalainen pop-taiteilija
* Indiana Jones, kuvitteellinen arkeologi ja seikkailija Steven Spielbergin elokuvissa
* Indiana Hopo, arkeologi ja seikkailija Walt Disneyn sarjakuvissa
Norjanangervo

**Norjanangervo** (*Spiraea* 'Grefsheim' tai *Spiraea* × *cinerea* 'Grefsheim') on pensasangervoihin kuuluva lajike. Norjanangervo löydettiin Grefsheimin taimistolta Nesistä Hedmarkista Norjasta vuonna 1949.

## Kuvaus
Norjanangervo on 1–1,5 metriä korkeaksi kasvava tiheä- ja ohutversoinen pensas. Harmaanvihreät lehdet ovat kapean soikeita ja pehmeäkarvaisia. Lehtien laidat ovat ehyitä tai kärkiosista terävähampaisia. Kukinto on edellisvuoden verson päällä oleva sarja, jossa on runsaasti pieniä valkoisia kukkia.

## Käyttö
Norjanangervo on hyvin suosittu pensasangervolajike. Sitä käytetään koristepensaana yksittäispensaana tai laajoina pensasryhminä. Lajike menestyy Suomessa vyöhykkeillä I–V tai VI ja se on syrjäyttänyt talvenkestävämpänä morsiusangervoa (*Spiraea* 'Arguta').

## Kuvia

## Lähteet

## Aiheesta muualla
* Suomen Lajitietokeskus: Norjanangervo – ''Spiraea'' 'Grefsheim'
Japaninangervo

**Japaninangervo** (*Spiraea japonica*) on pensasangervoihin kuuluva laji, joka kasvaa alkuperäisenä Itä-Aasiassa. Lajista on jalostettu runsaasti koristekasvilajikkeita.

## Kuvaus

Japaninangervo on 0,5–1,5 metriä korkea pystykasvuinen ja niukkahaarainen pensas. Nuoret haararangat ovat ruskehtavia. Lehdet ovat puikeita tai soikeita, päältä vihreitä ja alta vaaleanvihreitä tai sinertäviä. Lehden laita on säännöttömän sahalaitainen.

Kukinnot ovat huiskilomaisia ja sijaitsevat haarojen latvoissa. Teriöt ovat punaisia, punavioletteja tai harvoin valkoisia. Heteet ovat terälehtiä pitempiä. Hedelmä on kalju tuppilo.

## Lajikkeita

**Spiraea japonica* 'Albifrola' – valkoruusuangervo
**Spiraea japonica* 'Anthony Waterer', 'Dart´s Red' – tummaruusuangervo
**Spiraea japonica* 'Froebelii' – ruusuangervo 
**Spiraea japonica* 'Goldflame', 'Goldmoud', 'Golden Princess' – keltajapaninangervo
**Spiraea japonica* 'Lilly', 'Manon', 'Marjatta' – tummakeijuangervo
**Spiraea japonica* 'Little Princess' – keijuangervo (isokeijuangervo)
**Spiraea japonica* 'Nana' – pikkukeijuangervo
**Spiraea japonica* 'Odensala' – loistoangervo
**Spiraea japonica* 'Shirobana' – kirjoangervo

## Lähteet

## Aiheesta muualla
* 
* ITIS: ''Spiraea japonica'' 
* United States Department of Agriculture (USDA): ''Spiraea japonica'' 
* Flora of China: ''Spiraea japonica''
Pihlaja-angervot

**Pihlaja-angervot** (*Sorbaria*) on suku ruusukasvien (*Rosaceae*) heimossa. Suvussa on 10 lajia, jotka ovat kaikki kotoisin Itä-Aasiasta. Useita lajeja käytetään koristekasveina.

## Kuvaus
Pihlaja-angervot ovat kesävihantia yksikotisia pienehköjä tai keskikokoisia pensaita. Haarat ovat pystyjä tai kaarevia, ja pensaat ovat tiheitä ja tekevät maarönsyjä. Lehdet sijaitsevat kierteisesti. Lehtilapa on päätöparinen. Kukinto on huiskilo. Terä- ja verholehtiä on viisi. Teriö on valkoinen. Hedelmä on monisiemeninen tuppilo.

## Lajeja
* *[[helmipihlaja-angervo|Sorbaria grandiflora]]* – helmipihlaja-angervo
* *[[isopihlaja-angervo|Sorbaria kirilowii]]* – isopihlaja-angervo
* *[[Sorbaria pallasii]]*
* *[[viitapihlaja-angervo|Sorbaria sorbifolia]]* – viitapihlaja-angervo eli pihlaja-angervo
* *[[Sorbaria tomentosa]]*

## Lähteet

## Aiheesta muualla
* Suomen Lajitietokeskus: Pihlaja-angervot – ''Sorbaria''
* ITIS: ''Sorbaria'' 
* United States Department of Agriculture (USDA): ''Sorbaria'' 
* Flora of China: ''Sorbaria''
Emmaljunga Barnvagnsfabrik

**Emmaljunga Barnvagnsfabrik AB** on ruotsalainen vuonna 1925 perustettu yritys, joka valmistaa lastenvaunuja, lastenvaunujen lisävarusteita ja turvaistuimia. Yrityksen perusti Henry L. Persson. Yritys toimii Emmaljungan paikkakunnalla Skånessa.

## Lähteet
Emmaljunga

**Emmaljunga** on taajama Hässleholmin kunnassa Skånessa, Ruotsissa. Paikkakunta sijaitsee tien 117 varrella lähellä Smålandin rajaa. Emmaljungassa on 262 asukasta.

Emmaljunga on tunnettu lastenvaunuja valmistavasta yrityksestä Emmaljunga Barnvagnsfabrik.

## Väestönkehitys

## Lähteet
ORP Grom

**ORP Grom** on ollut kolmen Puolan merivoimissa palvelleen aluksen nimenä:
*ORP Grom (1936), Grom-luokan hävittäjä
*ORP Grom (1957), Smiełyj-luokan ohjushävittäjä
*ORP Grom (1994), Orkan-luokan ohjusvene
Praha (vuoden 2006 elokuva)

**Praha** on Ole Christian Madsenin ohjaama tanskalainen elokuva vuodelta 2006. 

Elokuva on pienimuotoinen tarina miehestä, joka lähtee vaimonsa kanssa Prahaan isänsä hautajaisiin. Isä on hylännyt perheensä, kun päähenkilö oli pieni. Matkalla ilmenee että miehen avioliitto on joutumassa karille.

Tarina kerrotaan hyvin hienovaraisesti, vaikka tunnelmat vaihtelevat kafkamaisesta absurdiin tragediaan, jopa synkkyydestä kepeyteen. Madsenin roolisuoritusta päähenkilönä pidetään vaikuttavana ja tarkkana. Hänellä on taito herättää tunteita, mistä hän on tietoinen.

Elokuva on esitetty useilla elokuvajuhlilla, kuten Karlovy Varyssa, Torontossa ja Glasgow'ssa.

Elokuvalle on myönnetty Bodil-palkinto parhaasta kuvaukseta ja Robert-palkinto äänestä ja kuvauksesta.

## Näyttelijät

## Lähteet
Mirsad Jonuz

**Mirsad Jonuz** (, s. 9. huhtikuuta 1962) on pohjoismakedonialainen jalkapallovalmentaja ja entinen maalivahti. 

## Ura pelaajana

Jonuz aloitti pelaajauransa pienen FK Teteksin maalivahtina 1985. Hän pelasi Jugoslavian alasarjoissa makedonialaisseuroissa, kunnes siirtyi 1988 FK Radiin. Ura Belgradissa ei kuitenkaan auennut ja hän siirtyi 1989 FK Novi Pazarin kautta FK Vardarin. Uransa parhaan kauden Jonuz pelasi FK Sutjeska Nikšićissä 1990–1991, jolloin hän pelasi 31 ottelua joukkueen maalilla. Hän siirtyi kauden jälkeen takaisin FK Radiin, josta 1993 kreikkalaiseen Levadiakosiin. Jonuz lopetti uransa Kreikassa 1995.

## Ura valmentajana

Valmennusuransa Jonuz aloitti 1996 pohjoismakedonialaisessa FK Rabotničkissa. Jonuzin johdolla seura eteni kohti Pohjois-Makedonian (tai tuolloisen Makedonian tasavallan) huippua, nousi liigaan ja sijoittui parhaimmillaan kolmanneksi Jonuzin viimeisellä kaudella 1999–2000. Jätettyään Rabotničkin Jonuz jatkoi uraansa FK Pobedassa, jonka hän johdatti Makedonian cupin yllätysmestariksi 2002. Tammikuussa 2003 Jonuz jätti Pobedan ja palasi Rabotničkin valmentajaksi. 

Elokuussa 2003 Jonuz siirtyi liigavalmennuksesta Makedonian liiton palvelukseen aloittaen U21-maajoukkueen päävalmentajana. Jonuz toimi nuorten päävalmentajana kuusi vuotta, kunnes toukokuussa 2009 nousi A-maajoukkueen päävalmentajaksi.  Jonuz valmensi Pohjois-Makedoniaa viimeisissä MM2010-karsintaotteluissa, joista maa voitti yhden, hävisi kaksi ja pelasi kerran tasan. 

EM2012-karsinnoissa Pohjois-Makedonia ei menestynyt Jonuzin alaisuudessa mairittelevasti. Lopulta liitto antoi hänelle potkut kesäkuussa 2011, kun Pohjois-Makedonia oli voittanut vain yhden kuudesta pelatusta karsintaottelusta. 

### Meriitit valmentajana

* Makedonian cup: 2002

## Lähteet
ORP Błyskawica

**ORP Błyskawica** oli Puolan laivaston Grom-luokan hävittäjä, joka palveli toisessa maailmansodassa.

*Błyskawica* on nykyisin museolaiva, ja sitä pidetään kansallisena aarteena, sillä se on ainoa Puolan merivoimien alus, joka on rakennettu ennen toista maailmansotaa. Sen 50-vuotisen palveluksen kunniaksi sille myönnettiin Puolan korkein sotilasansiomerkki Virtuti Militari. Sen varmistamiseksi, että alus säilyy jälkipolville, on 1985 perustettu yhdistys Museosotalaiva "Błyskawican" ystävät.

## Valmistus
Alus tilattiin Britanniasta J. Samuel White and Companyltä Cowesista. Tilattu alus oli kooltaan Britannian Kuninkaallisen laivaston laivueenjohtajia suurempi. Aluksen köli laskettiin syyskuussa 1935.

## Palvelus
Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta Britannian kuninkaallisen laivaston hävittäjät ''HMS Wandererin'' ja ''HMS Wallacen'', jotka opastivat alukset Leithiin. Puolalaiset jatkoivat seuraavana yönä edelleen Rosythiin. Alus vastaanotti 3. syyskuuta kuninkaalliselta laivastolta viirinumerokseen H34:n.

Alus hyökkäsi 7. syyskuuta Saksan laivaston sukellusvenettä vastaan Skotlannin rannikolla 10 mailia South Uist -saaren itäpuolella ja oli ensimmäinen puolalainen sota-alus, joka hyökkäsi toisessa maailmansodassa sukelluksissa olleen sukellusveneen kimppuun. Se sai 6. marraskuuta määräyksen pelastaa *ORP Gromin* kanssa Doggerbankin alueelta mereen pudonneen lentäjän. Matkalla alusten kimppuun kävi kaksi Heinkel He-115 -vesilentokonetta, joista toinen pudotti torpedon. Alus siirrettiin 10. marraskuuta telakalle Chathamissa, jossa sen kattilat puhdistettiin ja potkurit vaihdettiin.

## Aluksen päälliköt
*T. Podjazd-Morgenstern 25. marraskuuta 1937 – 5. tammikuuta 1938
*Wlodzimierz Andrzej Kodrebski-Poraj 5. tammikuuta 1938 – 2. lokakuuta 1939
*Tadeusz Gorazdowski 2. lokakuuta – 26. marraskuuta 1939
*Jerzy Umecki 26. marraskuuta 1939 – 16. helmikuuta 1940
*Stanislaw Michal Nahorski 16. helmikuuta – 28. toukokuuta 1940
*Wojciech Francki 5. kesäkuuta – 16. heinäkuuta 1940
*Stanislaw Hryniewiecki 16. heinäkuuta – 13. syyskuuta 1940
*Tadeusz Gorazdowski 13.–27. syyskuuta 1940
*Wojciech Francki 28. syyskuuta 1940 – 20. maaliskuuta 1942
*Tadeusz Gorazdowski 20. maaliskuuta – 14. heinäkuuta 1942
*Ludwik Lichodziejewski 14. heinäkuuta 1942 – 24. heinäkuuta 1943
*Konrad Franciszek Namiesniowski 24. heinäkuuta 1943 – 4. tammikuuta 1945
*Ludwik Lichodziejewski 4. tammikuuta – marraskuu 1945

## Lähteet

*
*

### Viitteet
ORP Burza

**ORP Burza** oli Puolan laivaston Wicher-luokan hävittäjä toisessa maailmansodassa.

## Valmistus

Alus tilattiin 2. huhtikuuta 1926 sisaraluksen *[[ORP Wicher (1928)|ORP Wicherin]]* kanssa Ranskasta Chantiers Navals Françaisin telakalta, missä köli laskettiin 1. marraskuuta 1927. Alus laskettiin vesille 16. huhtikuuta 1929 ja otettiin palvelukseen 10. heinäkuuta 1932 lähes neljä vuotta suunniteltua myöhemmin, jolloin sen komentajana oli kommodori Bołeslaw Sokołowski.

## Palvelus
Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta ''HMS Wandererin'' ja ''HMS Wallacen'', jotka opastivat alukset Leithiin. Puolalaiset jatkoivat seuraavana yönä edelleen Rosythiin.

## Lähteet
*
*

### Viitteet

## Aiheesta muualla
Impressions in Blood

__NOTOC__
**Impressions in Blood** on Vaderin yhdeksäs studioalbumi, joka julkaistiin 4. syyskuuta 2006.

## Kappaleet
#
#
#
#
#
#
#
#
#
#
#Raining Blood (Slayer cover, vain Japanin painoksessa
#

## Kokoonpano
* Peter – kitarat, laulu
* Mauser – kitarat
* Novy – bassokitara
* Daray – rummut

## Arvostelut
* About.com: 
* AllMusic: 
* Blabbermouth: 
* Imperiumi.net: 
* Soundi: 

## Lähteet

## Aiheesta muualla
* 
*
Viirunauruli

**Viirunauruli** (*Garrulax lanceolatus*) eli aiemmalta nimeltään **kiinantimali** on Etelä- ja Itä-Aasiassa tavattava pyrstötimaleihin kuuluva varpuslintu.

## Koko ja ulkonäkö
Kooltaan viirunauruli on 23&ndash;26&nbsp;cm. Laji on väritykseltään vaaleanruskea ja höyhenpuvussa on punaruskeita raitoja. Myös linnun päälaki on punaruskea. *B. l. woodi* -alalajilla raidat ovat väriltään mustia. Nuorilla linnuilla raidoitus ei ole yhtä selkeää kuin aikuisilla viirunauruleilla.

## Levinneisyys ja elinympäristö
Viirunaurulia tavataan Intiasta, Myanmarista, Hongkongista sekä Kiinasta. Linnun elinympäristöä ovat avoimet metsät, tiheiköt ja bambuviidakot. Viirunaurulin elinympäristöt sijaitsevat yleensä 1&nbsp;200&ndash;2&nbsp;800 metrin korkeudella merenpinnasta.

## Lähteet
Reyash

**Tomasz Rejek** (taiteilijanimeltään **Reyash**) (s. 1974) on puolalainen basisti ja laulusolisti. 

## Diskografia

**Profanum**
*
*
*

**Witchmaster**
*
*
*
*
*

**Vader**
*
*

**Supreme Lord**
*
*
*
*
*
*

**Christ Agony**
*
*
*

**Union**
*

## Lähteet
AFC Champions League

**AFC Champions League** () on vuosittainen kansainvälinen jalkapalloturnaus aasialaisille seurajoukkueille. Turnauksen järjestäjänä Asian Football Confederation (AFC).

Kilpailun edeltäjä, **Asian Club Championship**, käynnistyi 1967 ja lakkautettiin 1972. Seurajoukkuemestaruudesta ryhdyttiin pelaamaan uudelleen vuonna 1986, jolloin alkoi **Asian Champions' Cup** (). Kaudeksi 2002–2003 Aasian cup-voittajien cup yhdistyi mestarien cupiin. Kilpailu uudistettiin ja se sai uudeksi nimekseen AFC Champions League. Turnauksen voittaja saa paikan FIFA:n seurajoukkueiden maailmanmestaruuskilpailuissa ennen vuotta 2025.

## Sarjajärjestelmä

AFC Champions League koostuu karsintakierroksesta, lohkovaiheesta ja pudotuspeleistä. Kilpailuun pääsevät mukaan vain parhaiden Aasian liigojen joukkueet. Suoraan lohkovaiheeseen pääsee yhteensä 30 joukkuetta 11 parhaasta liigasta. Lisäksi kuuden muun liigan mestarit ja AFC Cupin kaksi parasta pelaavat karsintavaiheen, josta kaksi joukkuetta pääsee mukaan lohkovaiheeseen. Lohkovaiheessa joukkueista muodostetaan kahdeksan 4 joukkueen lohkoa, joissa pelataan kaksinkertainen sarja. Lohkojen kaksi parasta pääsevät jatko-otteluihin. Neljännesvälierät, puolivälierät ja välierät pelataan kaksiosaisena. Mestaruus ratkaistaan puolueettomalla kentällä pelattavassa yksiosaisessa finaalissa.

## Voittajat

### Asian Club Championship (1967-1971)

1Maccabi julistettiin voittajaksi, koska Al-Shorta kieltäytyi pelaamasta poliittisista syistä.

### Asian Champions Cup (1986-2002)

### AFC Champions League (2003-2024)

### AFC Champions League 2 (2024-)

## Lähteet

### Tilastot
* 

### Viitteet

## Aiheesta muualla
ORP Wicher (1928)

**ORP Wicher** oli Puolan laivaston Wicher-luokan hävittäjä, joka upposi toisen maailmansodan ensimmäisenä päivänä Saksan ilmavoimien pommittajien hyökkäyksessä.

## Valmistus

Alus tilattiin Chantiers Navals Françaisilta Blainvillestä Ranskasta, missä köli laskettiin 19. helmikuuta 1927. Alus laskettiin vesille 10. heinäkuuta 1928 ja valmistui 8. heinäkuuta 1930.

## Palvelus
Alus ei lähtenyt 30. elokuuta 1939 muiden Puolan merivoimien hävittäjien kanssa Peking-suunnitelman mukaisesti Britteinsaarille, vaan se jäi Puolaan. Alus sai 1. syyskuuta määräyksen siirtyä Gdyniasta Helin laivastotukikohtaan. Ilmahyökkäyksistä huolimatta alus saapui määränpäähänsä, jossa se taisteli Saksan laivaston hävittäjiä *[[Z1 Leberecht Maass|Leberecht Maassia]]* ja *[[Z9 Wolfgang Zenker|Wolfgang Zenkeriä]]* vastaan. *Wicher* kärsi hieman vaurioita ja noin kaksi tuntia myöhemmin Saksan ilmavoimien 4/Trägergruppe 186:n Junkers Ju 87 Stuka - syöksypommittajat upottivat aluksen ankkuripaikalleen.

Saksan laivasto nosti aluksen myöhemmin nimeten sen *Seroseksi*. Alusta ei kuitenkaan kunnostettu.

## Lähteet
*
*

### Viitteet

## Aiheesta muualla
Vlado Taneski

**Vlado Taneski** (1952 – 23. kesäkuuta 2008) oli pohjoismakedonialainen journalisti, joka joutui epäillyksi ainakin kolmen naisen murhasta, kun oli lehtijutuissaan tiennyt asioita, joista poliisi ei ollut kertonut julkisuudessa. Hänet pidätettiin, kun DNA-testi yhdisti hänet tekoihin. Murhat tehtiin Kičevossa vuosien 2003 ja 2008 välillä. Uhrit kaapattiin, pahoinpideltiin ja raiskattiin. Heidän ruumiinsa paloiteltiin ja vietiin muovipusseissa eri puolille kaupunkia. Taneski työskenteli ''Nova Makedonijalle'', mutta kirjoitti myös muihin lehtiin. Hänen uhrinsa muistuttivat hänen äitiään. Uhrit myös tunsivat äidin. Kaikki olivat köyhiä, kouluttamattomia siivoojia.

Taneski teki itsemurhan Tetovon vankilassa hukuttautumalla ämpäriin.

## Uhrit
Živana Temelkoskan (65) jäänteet löydettiin vuonna 2008. Ljubica Licoska (56) oli löydetty 2007 ja Mitra Simjanoska (64) vuonna 2005. Lisäksi vuonna 2003 kadonnutta 78-vuotiasta naista on epäilty Taneskin uhriksi.

## Lähteet
All the Way from Memphis

**All the Way from Memphis** on brittiläisen Mott the Hoople -yhtyeen kappale sekä single vuonna 1973 ilmestyneeltä albumilta *[[Mott]]*. Kokonaan Ian Hunterin käsialaa oleva kappale nousi Britannian singlelistan sijalle kymmenen.

Kappale sai innoituksensa Mott the Hooplen Yhdysvaltain-kiertueelta. Yhtye oli matkustamassa Memphisiin, ja kitaristi Mick Ralphs päätti matkustaa kosketinsoittaja Verden Allenin kanssa määränpäähän maitse. Yhtyeen muut jäsenet käyttivät lentokonetta, ja lentoyhtiö kadotti Ralphsin kitaran. Saavuttuaan määränpäähän yhtyeen roudarit olivat kadonneet Ralphs ja Allen mukanaan, lipunmyynti keikalle oli heikkoa ja myöhemmin Ralphsin hotellihuone ryövättiin. Lopulta yhtye kuitenkin vastaanotti viestin siitä, että keikan lipunmyynti oli yhtäkkiä alkanut kasvaa.

Vuonna 1974 Mott the Hooplen lämmittely-yhtyeenä Yhdysvalloissa toimineen Queen-yhtyeen kitaristin Brian Mayn mukaan kappaleen esittäminen Memphisissä oli ”hieno hetki viestikapulan palauttamisessa rock 'n' rollin pääkaupunkiin”.

Singlen b-puolena toimi rauhallinen pianoballadi ”Ballad of Mott the Hoople”, joka myös sisältyy *Mott* -albumille. 

## Kappaleet singlellä
**A-puoli**
#
**B-puoli**
#

## Lähteet
Tous Illicites Production

**Tous Illicites Production** on ranskalainen levy-yhtiö, joka on erikoistunut tuottamaan rap-musiikkia. Yhtiön perustivat LIM ja R.A.T.

## Artistit

*LIM
*R.A.T
*Boulox Force
*Cens Nino
*Zeler
*Aty.k
*La Banlieue
*Neoklash
*Karl'1

*Les Généros
*Fantom
*Dam 16
*Moha
*Furax
*Big Boss
*Denver
*Kayzer

## Lähteet
*Virallinen sivusto 
*Rap-Francais
Leon Salamislainen

**Leon Salamislainen** (; 400-luku eaa.) oli antiikin kreikkalainen, joka mainitaan sekä Platonin *[[Sokrateen puolustuspuhe (Platon)|Sokrateen puolustuspuheessa]]* että Ksenofonin teoksessa *[[Hellenika]]*. Kyseessä saattaa olla sama henkilö, joka toimi ateenalaisena kenraalina peloponnesolaissodassa.

## Leon Platonilla ja Ksenofonilla

Ksenofon kuvaa *Hellenikassa* kolmenkymmenen tyrannin, spartalaismielisen oligarkian, valtaa Ateenassa. Hänen mukaansa tyrannia määräsi hyvämaineisen Leon Salamislaisen kuolemaan, vaikka tämä ei ollut tehnyt mitään rikosta.

Platonin *Sokrateen puolustuspuheessa* Sokrates sanoo pelkäävänsä vääryyden tekemistä enemmän kuin kuolemaa. Tämän tueksi hän kertoo kahdesta tapauksesta, joissa hän otti henkilökohtaisen riskin ja syyllistyi kansalaistottelemattomuuteen Ateenan hallinnon edessä. Toinen tapauksista liittyi Leonin pidättämiseen. Tyrannia määräsi Sokrateen ja neljä muuta miestä pidättämään Leonin, jotta tämä tuomittaisiin kuolemaan; muut suostuivat, mutta Sokrates meni kotiinsa.

Näistä todistuksista voidaan päätellä, että Leon oli hyvämaineinen, mutta tuomittiin kuolemaan, ja tämä tuomio nähtiin yleisesti epäoikeudenmukaisena. Todistukset jättävät kuitenkin auki sen, kuka Leon oli.

## Leon, kenraali?

Klassisen filologian tutkija W. James McCoy on tutkinut antiikin aikaisia lähteitä, jotka viittaavat demokratiaa kannattaneeseen ateenalaiseen peloponnesolaissodan aikaiseen kenraaliin nimeltä Leon. McCoy on ehdottanut, että tämä Leon saattaisi olla sama henkilö kuin Leon Salamislainen.

McCoyn mukaan Leon-niminen kenraali oli yksi Ateenan laivaston komentajista. Hän joutui spartalaisten vangiksi, mutta pääsi palaamaan ateenaan kunnioitettuna sotasankarina. McCoy ehdottaa, että tyrannialla olisi ollut motiivi surmauttaa tällainen kunnioitettu demokratiaa kannattanut henkilö, ja sotkea mahdollisimman monta ihmistä tapaukseen.

## Lähteet
OFC Champions League

**OFC Champions League** () on vuosittainen kansainvälinen jalkapalloturnaus oseanialaisille seurajoukkueille. Turnauksen järjestäjänä Oseanin jalkapalloliitto (OFC). Siitä käytetään myös nimeä **O-League**. Ensimmäisen kerran Oseanian mestaruudesta pelattiin 1987.

Turnaukseen pääsee kahdeksan joukkuetta, jotka jaetaan kahteen neljän joukkueen alkulohkoon. Lohkojen voittajat kohtaavat kaksiosaisessa finaalissa. Turnauksen voittaja pääsee FIFAn seurajoukkueiden maailmanmestaruuskilpailujen karsintaan.

Australialaiset joukkueet osallistuivat kilpailuun ennen vuotta 2006, minkä jälkeen ne siirtyivät Aasian jalkapalloliiton alaiseen AFC Champions Leagueen.

## Voittajat

## Lähteet

### Tilastot
* 

### Viitteet
Aulis Oja

**Aulis Oja** (3. helmikuuta 1910 Turku – 10. syyskuuta 1976 Helsinki) oli suomalainen historiantutkija. 

## Elämäkerta
Oja syntyi Turussa ja kävi koulunsa Kuusjoella, jossa hänen isänsä Antti Fabian Oja oli kirkkoherrana. Ojan sukujuuret olivat Nousiaisista, missä hän myös nuoruudessaan vietti pitkiä aikoja.

Oja väitteli tohtoriksi vuonna 1955 keskiaikaisen "Etelä-Suomen" aluejakoja ja asutusta käsittelevällä tutkimuksella ja kirjoitti etenkin Varsinais-Suomesta useita pitäjänhistorioita joko kokonaan tai osittain. Pääosan työurastaan Oja teki Suomen valtionarkistossa. Professorin arvonimi hänelle myönnettiin vuonna 1973.

Aulis Ojan kokonaan tai osittain kirjoittamia pitäjänhistorioita ovat muun muassa Maarian, Karinaisten, Perttelin, Marttilan, Raision, Kuusjoen, Maskun ja Tarvasjoen pitäjänhistoriat. Väitöskirjassaan ja paikallishistoriallisissa tutkimuksissaan Oja kehitti etenkin jakokuntalaitoksen kehitykseen ja rakenteeseen nojautuvia keskiajan asutuksen ja maanomistusolojen historian tutkimusmetodeja, joilla oli mahdollista saada tietoa esimerkiksi asutuksen ikäsuhteista.

Aulis Ojan poikia ovat tähtitieteilijä Heikki Oja ja tietojenkäsittelytieteilijä Erkki Oja.

## Julkaisuja
* 

## Lähteet

## Aiheesta muualla
*
Arginusain taistelu

**Arginusain taistelu** käytiin vuonna 406 eaa. osana peloponnesolaissotaa Arginusain saarten ja Kanain kaupungin edustalla Lesboksen saaren itäpuolella. Taistelussa Ateenan laivasto, johtajanaan kahdeksan *[[strategos]]ta*, voittivat Kallikratidaan komentaman Spartan laivaston.

Taistelu oli seurausta siitä, että Kononin komentama laivasto-osasto oli spartalaisten saartamana Mytilenessä. Ateenalaiset kokosivat laivaston, joka koostui enimmäkseen uusista laivoista ja kokemattomasta miehistöstä, auttamaan Kononia. Kokematon laivasto oli taktisesti alakynnessä, mutta kykeni yllätysvoittoon käyttämällä epätavallista taktiikkaa.
Lucky

**Lucky** voi tarkoittaa ainakin seuraavia:

* ”Lucky”, Britney Spearsin kappale albumilta *Oops!... I Did It Again*
* ”Lucky”, Lucky Twicen kappale albumilta *Young & Clever*
* ”Lucky”, Radioheadin kappale albumilta *[[OK Computer]]*
* *[[Lucky (televisiosarja)|Lucky]]*, yhdysvaltalainen komediasarja vuodelta 2003.
* *[[Lucky (elokuva)|Lucky]]*, yhdysvaltalainen elokuva vuodelta 2018.
* *[[Lucky (muotilehti)|Lucky]]*, yhdysvaltalainen muotilehti.
Soma Manuchar

**Soma Manuchar** on kurditaustainen suomalais-ruotsalainen laulaja ja lauluntekijä. 

Ollessaan 6-vuotias Soma Manuchar asettui perheineen Helsinkiin, jossa hän aloitti koulunkäynnin. Soman poikkeuksellinen lauluääni ja esiintymistaito huomattiin jo nuoressa iässä. Soma kirjoitti ensimmäisen englanninkielisen laulunsa jo 12-vuotiaana. Vuonna 2007 hän allekirjoitti levytyssopimuksen Universal Musicin kanssa. 

Soma Manucharin debyyttialbumi *[[Drifter (albumi)|Drifter]]* julkaistiin syyskuussa 2011. Drifter on sekoitus dramaattista elektropoppia, jossa on vaikutteita 1980-luvun diskomusiikkia. Sen on tuottanut Kim Wennerström. Debyyttialbumilta julkaistu ”Janie” oli virallinen Helsinki Pride -single vuonna 2010. Toisella singlellään ”Crazy ´Bout the Boy” Manuchar kilpaili *New Wave 2011* -kilpailussa maaliskuussa 2011. Kolmas single oli ”Strong”, jonka kanssa Manuchar osallistui Euroviisukarsintaan 2011 kutsuartistina.

## Julkaisut
### Albumit
* *[[Drifter (albumi)|Drifter]]* (16. helmikuuta 2011)

### Singlet
* *[[Janie]]* (2009) Virallinen Helsinki Pride 2010 -kappale
* *[[Crazy ’Bout the Boy]]* (2010)
* *[[Strong (kappale)|Strong]]* (2010)
* *[[Making My Heart Beat]]* (2011)

## Lähteet
* Soma Manucharin verkkosivut 
* Haastattelu
### Viitteet

## Aiheesta muualla
* Soma Manucharin verkkosivut
Jalkapallon alle 19-vuotiaiden naisten Euroopan-mestaruuskilpailut

**Jalkapallon naisten alle 19-vuotiaiden Euroopan-mestaruuskilpailut** () on Euroopan jalkapalloliiton Uefan järjestämä mestaruusturnaus alle 19-vuotiaista pelaajista koostuville naisten maajoukkueille.

Ensimmäisen kerran EM-kisat pelattiin alle 18-vuotiaiden turnauksena kaudella 1997–1998. Kaudesta 2001–2002 lähtien se on ollut alle 19-vuotiaiden turnaus. Lopputurnaukseen pääsee kahdeksan maata, jotka pelaavat kahdessa neljän joukkueen lohkossa alkusarjan. Lohkojen kaksi parasta pääsee välieriin.

## Voittajat

## Lähteet
* 
* 

## Aiheesta muualla
* Alle 19-vuotiaiden EM-kisojen sivut
Carl Kasell

**Carl Kasell** (2. huhtikuuta 1934 Goldsboro, Pohjois-Carolina – 17. huhtikuuta 2018) oli yhdysvaltalainen radiotoimittaja. Hän aloitti NPR:llä vuonna 1975 ja neljä vuotta myöhemmin hänestä tuli kanavan *Morning Edition* -ohjelman ankkuri. Kasell jäi eläkkeelle vuoden 2009 lopussa, mutta hän jatkoi edelleen NPR:n *Wait Wait... Don't Tell Me!* -visailuohjelman tuomarina. Kasell on saanut Peabody-palkinnon vuosina 1999 ja 2008, ja hänet nimettiin Radio Hall of Fameen vuonna 2010.

## Lähteet
Brasilian evankelis-luterilainen kirkko

**Brasilian evankelis-luterilainen kirkko** (**Igreja Evangélica Luterana do Brasil** (**IELB**)) on konservatiivinen, tunnustuksellinen luterilainen kirkko Brasiliassa. Se sai alkunsa 1904 Missouri-synodin Rio Grande do Sulin alueella tekemän työn seurauksena. Aluksi kirkko oli Missouri-synodin 'Brasilialainen alue', mutta siitä tuli itsenäinen kirkko 1980. Kirkolla on 233 416 jäsentä. Kirkko on Kansainvälisen luterilaisen neuvoston jäsen.

## Lähteet

## Aiheesta muualla
*IELB:n kotisivut
Triples Violences Urbaines

**Triples Violences Urbaines** on LIM:nin kolmas mixtape, jonka julkaisi Menace Records 2. toukokuuta 2006. Albumi sijoittui parhaimmillaan ranskalaisen Les Chartsin musiikkilistalla sijalle 13.

## Kappaleet
# 
# 
# 
# 
# 
#  (feat. Nysay)
#  (feat. Zeler)
#  (feat. Denver, Fantom, Midas & Bonobo)
#  (feat. Legende Urbaine)
#  (feat. 45 Terroristes)
#  (feat. Moha)
#  (feat. Aty.K)
#  (feat. Sirene)
#  (feat. Genero)
#  (feat. 800 Industrie)
#  (feat. Karl 1)
#  (feat. Ennemi d'État)
#  (feat. Dam 16)
#  (feat. Express)
#  (feat. 59 Grammes)
#  (feat. Zeler, Moha & Big Boss)
#  (feat. Unite De Feu)
#  (feat. Black Killah, Paler Hil & 2Biscana)
#  (feat. Jver)
#  (feat. 3ème Releve)
#  (feat. Mimoun HLL Scud)

## Listasijoitukset

## Lähteet
Luettelo Suomen armeijan kenraaleista

Tämä on **luettelo Suomen armeijan kenraaleista**, jotka on ylennetty Suomessa kenraalikuntaan kuuluviin arvoihin (tai vastaaviin) Suomen itsenäistymisen jälkeen.

Luetteloon on otettu kaikki kenraalin arvoon, amiraaleiksi ja kenttäpiispaksi ylennetyt upseerit, myös erikoisupseerit; insinööri-, lääkintä-, farmasia- ja eläinlääkintäupseerit.

## Itsenäisen Suomen kenraalikunta 1918–
### Ennen itsenäistymistä ylennetyt
Tässä osiossa ovat ennen itsenäistymistä kenraalikuntaan ylennetyt henkilöt, jotka ovat toimineet itsenäistymisen jälkeen (6. joulukuuta 1917) Sotilaskomiteassa tai jotka ovat kenraaleina Suomen armeijan luetteloissa eli rullissa.

;Huomautukset
Mannerheimille myönnettiin ratsuväenkenraalin sotilasarvon lisäksi seuraavat arvonimet:

### Itsenäistymisen jälkeen ylennetyt

;Huomautukset
1) Myös kontra-amiraali (1919)

## Katso myös
*Luettelo Suomen suuriruhtinaskunnan ajan kenraaleista
*Luettelo suomalaisista amiraaleista Keisarillisessa Venäjän laivastossa

## Lähteet
* 

### Viitteet
Andrew Driver

**Andrew David Driver** (s. 20. marraskuuta 1987) on englantilaissyntyinen ammattilaisjalkapalloilija, joka pelaa Skotlannin valioliigassa Heart of Midlothianin joukkueessa. Hän edusti poikien tasolla Skotlantia ja Englannin alle 21-vuotiaiden maajoukkuetta. Lopulta hän valitsi Skotlannin jalkapallomaajoukkueen pelatakseen aikuisten tasolla kansainvälisiä otteluita.

## Ura
Driver aloitti jalkapallouransa Hutchison Valen joukkueessa, josta hän siirtyi Heart of Midlothianin junioriakatemiaan. Hän debytoi seuran ykkösjoukkueessa vuonna 2006 seuran harjoitusottelukiertueella. Samana syksynä hän teki debyyttinsä myös sarjaottelussa ja onnistui heti maalinteossa.

Driverin sopimus kestää vuoteen 2011 saakka, mutta moni seura on ollut hänestä kiinnostunut, varsinkin englantilaisseura Burnley FC ja hollantilainen FC Twente.

## Palkinnot
* Scottish Premier League Young Player of the Month: syyskuu 2007

## Lähteet
Martin Weibull

**Martin Johan Julius Weibull** (24. joulukuuta 1835 Landskrona − 17. huhtikuuta 1902 Lund) oli ruotsalainen historioitsija.

Weibull valmistui ylioppilaaksi 1853. Hänestä tuli filosofian tohtori ja dosentti Lundin yliopistoon vuonna 1862, historian määräaikainen professori 1877.  Vakituinen professori hänestä tuli vuonna 1888.

Hän sai vaikutteita ranskalaisista esikuvistaan Weibull ihannoi Skånen ja Ruotsin suurvalta-ajan historiaa, mutta kulttuuripoliittiselta asenteeltaan hän oli skandinavisti.

Weibull sai 1887 kirjallisista ansioistaan Ruotsin akatemian Karl Johanin palkinnon, 1889 hänet valittiin Kungliga Vitterhets Historie och Antikvitets Akademienin puheenjohtajaksi.

Poikiensa Lauritz ja Curt Weibullin kanssa Weibull perusti uuden koulukunnan Ruotsin historiantutkimukseen. Akateemisena opettajana Weibull jätti syvät jäljet Lundiin 1800-luvun loppupuolella. Tuotannossaan, jota leimasi voimakkaasti taiteellisuus, hän käsitteli varsinkin johtavia henkilöitä. 

Weibull suunnitteli Skånen lipun (*Skånska flaggan*).

## Lähteet
* *Svensk uppslagsbok* 29. Malmö 1936

### Viitteet
Ujar

**Ujar** () on kaupunki Krasnojarskin aluepiirissä Venäjällä. Se sijaitsee Itä-Sajanin alarinteillä 132 kilometriä Krasnojarskista itään. Kaupunki on Ujarin piirin keskus. Sen kautta kulkee Siperian rata sekä Novosibirskin ja Irkutskin välinen M53-valtatie. Asukkaita on 12&nbsp;500 henkeä (vuonna 2009).

Paikkakunta on saanut alkunsa vuonna 1760 perustetusta uudisasukkaiden kylästä. 1800-luvun lopulla sen kautta rakennettiin Siperian rata. Vuonna 1944 Ujarista tuli kaupunki. Nykyään siellä on mm. elintarvike- ja rakennustarviketeollisuutta.

## Lähteet

## Aiheesta muualla
* Ujarin kaupungille omistettu sivusto
Maurycy Stefanowicz

**Maurycy ”Mauser” Stefanowicz** (s. 1976 Szczytno, Puola) on puolalainen kitaristi, laulaja ja säveltäjä. Hän on perustanut yhtyeet Dies Irae ja UnSun sekä toiminut Vaderin kitaristina vuosina 1997–2008.

## Diskografia

***Vader***
*
*
*
*
*
*
*
*
*
*
*
*

***Christ Agony***
*
*
*

***Dies Irae***
*
*
*

***UnSun***
*
*

***Vierailut***
* Vesania - 
* Chainsaw - 
* Never - 

## Videografia
**Vader**
*
*
*
*

**Dies Irae**
*
Hasegawa (pienoismallivalmistaja)

**Hasegawa** on japanilainen muovisia rakennussarjoja valmistava yritys. Yritys on parhaiten tunnettu lentokoneiden pienoismalleista, mutta se tekee myös mm. autojen ja laivojen rakennussarjoja. Yritys toimii samassa Shizuokan kaupungissa kuin kilpailijansa Tamiya. Yritys perustettiin 1941 mutta se alkoi valmistaa muovimalleja vasta 20 vuotta myöhemmin valmistettuaan ensin puuleluja ja puisia opetustarvikkeita.

## Lähteet
*www.hasegawa-model.co.jp
Soutu kesäolympialaisissa 1932

**[[Kesäolympialaiset 1932|Vuoden 1932 kesäolympialaisten]] [[soutu]]** järjestettiin 9. &ndash; 13. elokuuta 1932 Mariane Stadiumilla Long Beachissa. Tämä oli kahdeksas kerta kun laji oli mukana olympialaisten ohjelmassa. Mukana oli 152 osanottajaa 13 eri maasta. Soutu järjestettiin ainoastaan miehille. Tapahtumia oli seitsemän.

## Mitalistit
 

## Mitalitaulukko

## Lähteet
*Rowing at the 1932 Los Angeles Summer Games
Terri Hemmert

**Terri Hemmert** on yhdysvaltalainen radiotoimittaja ja DJ. Hän on toiminut chicagolaisella WXRT-radioasemalla yli 30 vuoden ajan. Sitä ennen Hemmert oli ollut toimittajana rochesterilaisella WCMF-asemalla ja ohjelmakoordinaattorina chicagolaisella WGLD:llä. Hemmert nimettiin Radio Hall of Fameen vuonna 2010.

## Lähteet

## Aiheesta muualla
*
Armenian vallankumouksellinen liitto

**Armenian vallankumouksellinen liitto** (, vanha kirjoitusasu: Հայ Յեղափոխական Դաշնակցութիւն), lyhyemmin **Dašnaktsutjun** () on armenialainen, vasemmistolainen kansallismielinen puolue. Sen jäsenistä käytetään joskus nimitystä *dašnak* (դաշնակ) ja puolueesta **dašnak-puolue**. Nykyisin puolue kuuluu sosiaalidemokraattisten puolueiden Sosialistiseen internationaaliin.

## Historia
Puolue on perustettu vuonna 1890 silloisessa Tiflisissä. Se yhdisti armenialaisten sosialistiset, nationalistiset ja vallankumoukselliset poliittiset ryhmät. Puolueen perustajäseniä olivat Stepan Zorian, Simon Zavarian ja Kristapor Mikaelian. Puolueohjelmaan sisältyi laaja kirjo poliittisia ja yhteiskunnallisia uudistuksia.

Vuoden 1908 vallankumous Osmanien valtakunnassa oli käännekohta puolueen historiassa. Se pystyi muuttuneessa tilanteessa laajentamaan toimintaansa eri puolille valtakuntaa, ja useita puolueen edustajia valittiin parlamenttiin.

Ensimmäisen maailmansodan aikana puolue organisoi neljä vapaaehtoisten armenialaisten pataljoonaa Venäjän armeijaan taistelemaan osmaneita vastaan. Vuoden 1915 huhtikuussa puolueen jäseniä ja kannattajia vangittiin Istanbulissa osana laajaa armenialaisen älymystön vastaista operaatiota. Armenian vallankumouksellinen liitto oli armenialaisten johtava puolue Transkaukasian federaatiossa sekä johti ensimmäisen Armenian tasavallan perustamista 1918 ja oli vallassa sen olemassaolon ajan. Vuonna 1920 bolševikkien valloitettua Armenian sen johto pakeni ulkomaille. Maapaossa puolueen toiminta keskittyi maan itsenäisyyden ajamiseen ja armenialaisen kulttuurin suojeluun.

Puolue järjestettiin uudelleen Armeniassa 1990. Joulukuussa 1994 sen toiminta kiellettiin "väliaikaisesti". Oikeusministeriö salli sen uudelleen 9. helmikuuta 1998, alle viikko presidentti Levon Ter-Petrosjanin eron jälkeen. 

Vuonna 2021 puolue perusti yhdessä "uudelleensyntynyt Armenia" -ryhmittymän kanssa liittouman nimelta **Armenian liitto**. Sitä johtaa entinen presidentti Robert Kotšarjan.

## Toiminta
Puolue ajaa historiallisen Armenian jälleenyhdistämistä Sèvresin sopimuksen mukaisissa rajoissa. Näistä alueista merkittävä osa kuuluu nykyiseen Turkkiin.
Toinen puolueen huolenaihe on historiallisesti Armeniaan kuulunut Javakhk, osa Samtskhe-Džavakhetia nykyisessä Georgiassa.

Puolueella on merkittävä vaikutusvalta kansainvälisesti ulkoarmenialaisten keskuudessa, joita asuu mm. Yhdysvalloissa, Ranskassa ja Libanonissa. Puolue on ajanut voimakkaasti armenialaisten kansanmurhan kansainvälistä tunnustamista.

## Lähteet

## Aiheesta muualla

* http://www.arfd.info/
* http://www.arfd.am/
Lauterbrunnen

**Lauterbrunnen** on noin 2&nbsp;500 asukkaan kunta Bernin kantonissa Sveitsissä.

## Maantiede
Maantieteellisesti kunta sijaitsee Lauterbrunnentalin laaksossa, jonka pohjalla oleva Weisse Lütschine -joki virtaa kohti pohjoisempana sijaitsevaa Brienzersee -järveä. Laaksossa ja sen rinteillä sijaitsevat itsensä Lauterbrunnenin kylän lisäksi muun muassa Wengenin, Mürrenin, Gimmelwaldin, Isenfluhin ja Stechelbergin kylät.

## Liikenneyhteydet
Lauterbrunneniin on maantieyhteys moottoritieltä A8 Wilderswilistä, Interlakenin eteläpuolelta. Lauterbrunneniin kulkee myös Berner Oberland-Bahnen -rautatieyhtiön Berner Oberland-Bahn -rata Lütschinejoen vartta Interlaken Ostista.

Lauterbrunnenista on Bergbahn Lauterbrunnen-Mürren -yhtiön köysirata/rautatieyhteys Mürreniin.

## Triviaa
* Gimmelwaldin, Mürrenin ja Wengenin kylät ovat autottomia lukuun ottamatta joitakin sähköautoja.
* Kuulu vuori Jungfrau (4&nbsp;158 m mpy.) sijaitsee Lauterbrunnenissa.
* Alppihiihdon ensimmäiset maailmanmestaruuskilpailut pidettiin Mürrenissä vuonna 1931.
* Schilthornin (2&nbsp;970 m mpy.) huipulle rakennettu Piz Gloria -ravintola sijaitsee Lauterbrunnenissa.

## Lähteet
*

### Viitteet

## Aiheesta muualla
Wicher-luokka

**Wicher-luokka** oli Puolan laivaston kahden hävittäjän muodostama alusluokka. Alukset palvelivat toisessa maailmansodassa.

Kaksi alusta tilattiin 2. huhtikuuta 1926 Ranskasta, mikä oli seurausta Ranskan ja Puolan välille muodostuneista läheisistä suhteista ensimmäisen maailmansodan jälkeen. Alukset olivat hieman muokattuja Bourrasque-luokan 1&nbsp;500 tonnin torpilleurseja. Niissä oli korvattu ainoastaan 37 millimetrin ilmatorjuntatykit 40 millimetrin aseilla ja alukset oli varustettu miinalaivoiksi.

Poliittisista syistä alusten tilaus annettiin telakalle, jolla ei aiempaa kokemusta hävittäjien valmistuksesta. Tästä seuraus runsaasti viivästymisiä materiaalihankinnoista ja valmistuksesta johtuvien ongelmien seurauksena.

## Lähteet
*
*

### Viitteet
Jón Arnar Magnússon

**Jón Arnar Magnússon** (s. 28. heinäkuuta 1969 Selfoss) on islantilainen entinen yleisurheilija, joka kilpaili moniotteluissa. Hän edusti seuratasolla Ungmennasamband Skagafjarðaria. Jón Arnarin parhaat saavutukset tulivat sisäradoilla kilpailtavasta seitsenottelusta, jossa hän voitti MM-kisoista hopeaa vuonna 2001 ja pronssia vuonna 1997 sekä EM-kilpailuista pronssia vuoden 1996 kisoissa. Hän osallistui kymmenottelussa olympialaisiin kolmesti vuosina 1996&ndash;2004. Jón Arnar sijoittui kahdenneksitoista Atlantan kisoissa 1996, mutta joutui keskeyttämään kilpailunsa vuosina 2000 ja 2004. 

Jón Arnarilla on hallussaan maansa ennätys yhteensä viidessä lajissa: 100 metrin juoksussa, 200 metrin juoksussa, 110 metrin aitajuoksussa, pituushypyssä ja kymmenottelussa. Myös hänen setänsä Einar oli olympiatason yleisurheilija.

## Ennätykset

*Lähde: [[IAAF]] *

* 100 m: 10,56 s (1997)
* 200 m: 21,17 (1996)
* 400 m: 46,49 (1998)
* 1&nbsp;500 m: 4.32,23 (1998)
* 110 m aidat: 13,91 (1997)
* Pituushyppy: 800 cm (1994)
* Keihäänheitto: 64,16 m (1998)
* Seiväshyppy (sisäradat): 510 cm (1998)
* Korkeushyppy (sisäradat): 205 cm (2001)
* Kuulantyöntö (sisäradat): 16,34 m (2001)
* Seitsenottelu: 6293 (1999)
* Kymmenottelu: 8573 (1998)

## Lähteet
KSV Waregem

**KSV Waregem** oli belgialainen jalkapalloseura Waregemista.

## Historia
Seura perustettiin vuonna 1925 nimellä Waereghem Sportif. Vuonna 1945 se muutti nimekseen Waregem Sportief. Vuotta myöhemmin se fuusioitui Red Star Waregemin kanssa ja muodosti SV Waregemin. Samana vuonna seura liittyi Belgian jalkapalloliittoon. Viimeinen nimenmuutos tapahtui vuonna 1951 jolloin Waregem nimettiin KSV Waregemiksi. Kaudeksi 1966–1967 KSV nousi pääsarjaan voitettuaan toisen sarjatason. Vuonna 1974 Waregem voitti Belgian cupin ja vuonna 1982 Belgian Supercupin. Kaudella 1995–1996 KSV sijoittui pääsarjan viimeiseksi ja putosi. Kolme vuotta myöhemmin seura putosi edelleen kolmannelle sarjatasolle. Vuonna 2001 seura fuusioitui Zulte VV:n kanssa ja muodosti uuden seuran, joka nimettiin SV Zulte Waregemiksi.

## Lähteet